Návrh na súhlas s presunom finančných prostriedkov medzi programami a zmenou záväzných ukazovateľov štátneho rozpočtu  rozpočtovej kapitoly Ministerstva obrany SR v roku 2003 v zmysle § 10 zákona č. 303/1995 Z. z. o rozpočtových pravidlách v znení neskorších predpisov

Nutnosť prerozdelenia finančných prostriedkov medzi programami v rozpočtovej kapitole Ministerstva obrany SR v roku 2003  súvisí s aktívnym zapojením sa ozbrojených síl Slovenskej republiky do protiirackej koalície.

Na základe uznesenia vlády SR č. 56 z 29. januára 2003 a uznesenia NR SR č. 166 zo 6. februára 2003 rozhodlo kolégium ministra obrany na svojom zasadnutí dňa 8. februára 2003 o prerozdelení finančných prostriedkov nevyhnutných na zabezpečenie vyslania špecializovanej jednotky ozbrojených síl na humanitárnu misiu do Kuvajtu do konca roka 2003. 
Úlohou tejto jednotky je vykonávanie radiačného a chemického prieskumu, dekontaminácie a odmorenie osôb, objektov a techniky. Na plnenie predmetnej úlohy (misie) má jednotka zodpovedajúcu výstroj a techniku. 

	Zabezpečenie uvedenej prioritnej úlohy rezortu ministerstva obrany bolo podmienené celkovým prerozdelením finančných prostriedkov vo všetkých šiestich programoch programového rozpočtovania, čo malo zároveň aj vplyv na zmenu záväzných ukazovateľov štátneho rozpočtu  rozpočtovej kapitoly Ministerstva obrany SR, v kategórii 640 bežné transfery celkové zníženie o 186 640 tis. Sk s následným navýšením kategórie 710 obstarávanie kapitálových aktív o 90 506,5 tis. Sk a navýšenie  kategórie 630 – tovary a ďalšie služby  o 96 133,5 tis. Sk. 

	Na základe uvedenej skutočnosti žiadame vykonať zmenu programov takto :

Kód programu     Názov programu                                                         Výdavky v tis. Sk.

040                        Riadenie a velenie                                                                     + 82 667,5 

041                        Sily vysokej pripravenosti                                                      + 163 620 

042                        Sily nižšej pripravenosti                                                             -75 372

043                        Dlhodobo rozvinované sily                                                          - 8 133

044                        Podporné a ostatné sily                                                            + 51 327,5

045                        Program rozvoja ozbrojených síl                                             -214 110 
                                                                                                                 SPOLU           0

          Celkový objem finančných prostriedkov rozpočtovej kapitoly Ministerstva obrany SR na rok 2003 zostáva nezmenený.

	Zmenou limitov programov dochádza aj k zmene záväzných ukazovateľov štátneho rozpočtu rozpočtovej kapitoly Ministerstva obrany SR nasledovne:
                                                                             
                                                                                                                                         v tis. Sk
VÝDAVKY KAPITOLY SPOLU (600+700)                                                                      0 

A. Bežné výdavky                                                                                                         -90 506,5

A.2. bežné transfery spolu  (640)                                                                                   - 186 640
        (zvýšenie kategórie výdavkov 630 o + 96 133,5 tis Sk)
B. Kapitálové výdavky                                                                                               + 90 506,5

B. 1. obstarávanie kapitálových aktív  rozpočtových organizácií (710)                      + 90 506,5